આ ઘટના પશ્ચિમ ઉત્તર પ્રદેશના દાદરી જિલ્લાના બિસરા ગામની છે. ત્યાં અચાનક રાત્રે એક મંદિરના લાઉડ સ્પીકર પરથી એવી જાહેરાત કરવામાં આવે છે કે ગામના બે મુુસ્લિમ પરિવારમાંથી એક અખલાકના પરિવારે પોતાના ઘરમાં ગૌમાંસ રાખ્યું છે અને તેેના ઘરની નજીક ગામના ટ્રાન્સફોર્મર પાસે ગાયની કતલ કરવામાં આવી છે. આ અફવા વહેતી થતાં લોકો જમા થવા લાગ્યા હતા અને પછી ટોળાસ્વરૂપે લોકો અખલાકના ઘરમાં ઘૂસી ગયા હતા અને તેને ઢોર માર મારીને મોતને ઘાટ ઉતારી દીધો હતો એટલું જ નહીં, અખલાકના પુત્ર દાનીશ પર પણ હુમલો કરીને તેને લોહીલુહાણ કરી નાખ્યો હતો, જે હાલ હોસ્પિટલમાં જીવન-મરણ વચ્ચે ઝોલાં ખાઇ રહ્યો હોવાના સમાચાર છે. ટોળાએ અખલાકનાં ૭૦ વર્ષનાં વયોવૃદ્ધ માતા પર પણ હુમલો કર્યો હતો.